Súradnice: 49°25′53″S 18°19′35″V﻿ / ﻿49,43139°S 18,32639°V﻿ / 49.43139; 18.32639

**Kudlačena** je prírodná pamiatka ev.č.1521, ktorá sa nachádza východne od obce Horní Bečva. Pamiatku spravuje AOPK ČR Správa CHKO Beskydy.

Poloha
------

Lokalita zahŕňa podhorské, prevažne mokré a rašelinové lúky s prameniskami a niekoľkými tôňami nad údolím potoka Dížená. Nachádza sa asi 2 km juhozápadne od vrcholu **Kladnatá** v Radhošťskej hornatine v CHKO Beskydy. Prírodná pamiatka je prístupná po turistickom chodníku, neďaleko východného okraja prechádza žlto značený turistický chodník z Horní Bečvy k rázcestiu Kladnatá.

Dôvod ochrany
-------------

PP bola vyhlásená s cieľom ochrany beskydskej sihly - rašelinovej lúky na svahovom stupni s výskytom niekoľkých osobitne chránených druhov rastlín najmä z čeľade vstavačovitých.

Lokalita sa v celom rozsahu prekrýva s EVL *Beskydy*.

Flóra
-----

Južnú časť územia obývajú spoločenstvá rašelinových lúk, smerom k severu ustupujúce suchším psicovým trávnikom. Charakteristickými druhmi rastlín sú napr. fialka močiarna (*Viola palustris*), záružlie močiarne (*Caltha palustris*), nezábudka močiarna (*Myosotis palustris*) , škarda močiarna (*Crepis paludosa*), všivec lesný (*Pedicularis sylvatica*), páperník širokolistý (*Eriophorum latifolium*), páperník úzkolistý (*Eriophorum angustifolium*), škripina lesná (*Scirpus sylvaticus*), puškvorec obyčajný (*Acorus calamus*), pichliač potočný (*Cirsium rivulare*), praslička riečna (*Equisetum fluviatile*), žerušnica horká (*Cardamine amara*) a vachta trojlistá (*Menyanthes trifoliata*). Suchším spoločenstvám dominuje napr. veronika lekárska (*Veronica officinalis*), pyštek obyčajný (*Linaria vulgaris*), krasovlas bezbyľový (*Carlina acaulis*), brusnica čučoriedková (*Vaccinium myrtillus*), vres obyčajný (*Calluna vulgaris*) ai.

Zo vzácnych druhov rastlín z čeľade vstavačovitých sa tu vyskytuje kruštík močiarny (*Epipactis palustris*), vstavačovec Fuchsov pravý (*Dactylorhiza fuchsii subsp. Fuchsii*), vstavačovec májový (*Dactylorhiza majalis*) a vemenník dvojlistý (*Platanthera bifolia*). Významný je tiež pomerne hojný výskyt vzácneho mečíka škridlicovitého (*Gladiolus imbricatus*).

Fauna
-----

Územie prírodnej pamiatky je významným útočiskom chránených druhov obojživelníkov, napr. kunka žltobruchá (*Bombina variegata*), ropuchy bradavičnatej (*Bufo bufo*), skokana hnedého (*Rana temporaria*) alebo salamandry škvrnitej (*Salamandra salamandra*). V roku 1994 tu bol programovo vytvorený rad menších tôní k ich rozmnožovaniu.

Galéria
-------

* Prírodná pamiatka KudlačenaPrírodná pamiatka Kudlačena
* Pohľad na podmáčanú lúkuPohľad na podmáčanú lúku
* Na lokalite sa vyskytuje tiež vstavačovec májovýNa lokalite sa vyskytuje tiež vstavačovec májový

Referencie
----------

1. ↑   *Stránky AOPK ČR* [online]. [Cit. 2015-03-14]. Dostupné online. (po česky)
2. 1 2 3  PODEŠVA, Zdeněk. *PP Kudlačena* [online]. Chráněná území Zlínského kraje, CHKO Beskydy a CHKO Bílé Karpaty, rev. 2010-02-18, [cit. 2015-03-19]. Dostupné online. Archivované 2015-04-02 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Kudlačena**

Externé odkazy
--------------

* Vyhláška ONV Vsetín, ktorou sa určuje prírodná pamiatka strana 1. strana 2. strana 3. strana 4.
* PP Kudlačena Archivované 2015-04-02 na Wayback Machine

Zdroj
-----

*Tento článok je čiastočný alebo úplný preklad článku Kudlačena na českej Wikipédii.*

  


| * z
* d
* u
Chránené územia v okrese Vsetín |
| --- |
| Chránené krajinné oblasti | 
* Beskydy
* Bílé Karpaty

 |
| Národné prírodné rezervácie | 
* Kněhyně - Čertův mlýn
* Pulčín - Hradisko
* Razula

 |
| Prírodné rezervácie | 
* Dubcová
* Galovské lúky
* Halvovský potok
* Choryňský mokřad
* Klenov
* Kutaný
* Losový
* Makyta
* Malý Javorník

 |
| Prírodné pamiatky | 
* Bečevná
* Brodská
* Čertovy skály
* Hrádek
* Choryňská stráž
* Jarcovská kula
* Jasenice
* Ježůvka
* Kladnatá - Grapy
* Kopce
* Kotrlé
* Křížový
* Kudlačena
* Lačnov
* Louka pod Rančem
* Louky pod Štípou
* Lúčky - Roveňky
* Mokřady Vesník
* Nad Jasenkou
* Pivovařiska
* Pod Juráškou
* Poskla
* Pozděchov
* Prlov
* Rákosina ve Stříteži nad Bečvou
* Růžděcký Vesník
* Rybník Neratov
* Semetín - lesné pramenisko
* Semetín - lúčne pramenisko
* Skálí
* Smradlavá
* Stříbrník
* Sucháčkovy paseky
* Svantovítova skála
* Trubiska
* U Vaňků
* Uherská
* Vachalka
* Vršky - Díly
* Zbrankova stráň
* Zubří

 |
| Prírodný park | 
* Hostýnské vrchy

 |